ایران کا پاکستان سے مغوی اہلکاروں کی بازیابی کا مطالبہ

ایرانی دفترخارجہ کے ترجمان نے اس امید کا اظہار کیا ہے کہ مغوی ایرانی اہلکاروں سے متعلق متعدد سیاسی اور سفارتی اقدامات اٹھائے جانے کے بعد پاکستان بھی اس حوالے سے موثر اور مثبت کارروائی کرے گا۔

خبر کا کوڈ: ۴۳۷۴۸۹

تاریخ: ۲۴ دی ۲۰۱۸ - ۱۳:۰۶

رسا نیوز ایجنسی کی رپورٹ کے مطابق، اسلامی جمہوریہ ایران کی وزارت خارجہ کے ترجمان بہرام قاسمی نے میڈیا سے گفتگو کرتے ہوئے مغوی ایرانی اہلکاروں سے متعلق حکومت ایران کی جانب سے اٹھائے جانے والے سیاسی اور سفارتی اقدامات پر روشنی ڈالی.

ایران کی وزارت خارجہ کے ترجمان کا کہنا تھا کہ پاک ایران سرحدی علاقے میرجاوہ میں محافظین کے افسوسناک اغوا کے بعد اس کے ردعمل میں تہران اور اسلام آباد میں فوری اقدامات اٹھائے گئے.

ترجمان کے مطابق، ایرانی وزیر خارجہ نے اپنے پاکستانی ہم منصب سے رابطہ کیا، تہران میں پاکستانی سفیر کو دفترخارجہ بلایا گیا جبکہ پاکستان میں ہمارے سفیر نے بھی متعدد ملاقاتیں کیں.

بہرام قاسمی نے کہا کہ  پاکستان کےوزیراعظم عمران خان کی قیادت میں موجودہ پاکستانی حکومت کے دور میں پاک ایران سرحد پر پیش آنے والا یہ پہلا واقعہ ہے لہذا ہماری توقع ہے کہ اسلام آباد اس امتحان میں کامیاب ہوگا.

انہوں نے اس امید کا اظہارکیا کہ ایرانی حکام اور پاکستانی رہنماؤں کے درمیان ہونے والے مذاکرات کا مثبت نتیجہ نکلے گاکیونکہ ہماری یہی خواہش ہے کہ مغوی اہلکار جلد از جلد ایران پہنچ جائیں۔ /۹۸۸/ ن۹۴۰